A BIZOTTSÁG 898/2006/EK RENDELETE
(2006. június 19.)
az 51/2006/EK tanácsi rendeletnek a homoki angolna IIa. (közösségi vizek), IIIa. és IV. (közösségi vizek) ICES-övezetben folytatott halászatára vonatkozó fogási és halászati erőkifejtési korlátozások tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2006. évre történő meghatározásáról szóló, 2005. december 22-i 51/2006/EK tanácsi rendeletre (1) és különösen annak 5. cikke (4) bekezdésére és 7. cikke (4) bekezdésére,
mivel:
(1)
Az 51/2006/EK rendelet IA. és IID. melléklete ideiglenes jelleggel fogási és halászati erőkifejtési korlátozásokat állapít meg a homoki angolna IIa. (közösségi vizek), IIIa. és IV. (közösségi vizek) ICES-övezetben folytatott halászatára.
(2)
Az 51/2006/EK rendelet IID. mellékletének 6. pontja értelmében a Bizottság a halászati tudományos, műszaki és gazdasági bizottságnak (HTMGB) a 2005. évi, északi-tengeri homokiangolna-állomány méretéről szóló szakvéleménye alapján felülvizsgálja a 2006. évre vonatkozó fogási és halászati erőkifejtési korlátozásokat. Amennyiben a HTMGB a 2005. évi, északi-tengeri homokiangolna-állomány létszámát 300 000 és 500 000 millió közötti 0 éves egyedben állapítja meg, a kilowattnapok száma nem haladhatja meg a minden egyes évre vonatkozó összes kilowattnap alapján a 2003. évre kiszámított szintet, a teljes kifogható mennyiség pedig 2006-ra vonatkozóan 300 000 tonnában kerül rögzítésre. A kilowattnapok teljes számát minden egyes évre vonatkozóan az egy adott területen eltöltött napok számának és a kilowattban kifejezett, beépített motorteljesítmény szorzataként kell kiszámolni.
(3)
A HTMGB a 2005. évi állomány létszámát legalább 324 000 millió 0 éves egyedre becsülte.
(4)
Ezért az 51/2006/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
Az 51/2006/EK rendelet a következőképpen módosul:
1.
Az IA. melléklet e rendelet mellékletével összhangban módosul.
2.
A IID. mellékletben az 5. pont helyébe a következő szöveg lép:
„5.
Valamennyi tagállam biztosítja, hogy a lobogója alatt hajózó vagy a Közösségben lajstromozott hajók esetében a kilowattnapok száma 2006-ban nem haladja meg a 2003. évre a 4.a) pont szerint kiszámított szintet.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 19-én.